IRKLAIS PER ATLANTĄ: Tarp Rekordo ir Mirties
Channel: Aurimas Valujavičius
Date: 2022-07-04

10-toji gyvenimo kelionė:

IRKLAIS PER ATLANTĄ: Tarp Rekordo Ir Mirties!
Tai ne metafora ar graži frazė, tai vienas sunkiausių iššūkių, kurį gali sau mesti žmogus!
Praėjus 90-čiai metų po istorinio Dariaus ir Girėno skrydžio, atėjo laikas pagerbti mūsų didvyrius ir padaryti tai, ko Lietuva dar nėra mačiusi.
Pradėjus planuoti ir derinti kelionę nuo 2020-ųjų metų, o tiksliau nuo Dunojaus plaukimo, kelionės pasiruošimas pasiekė pusiaukelę.
Beveik 4 mėnesių kelionė su transatlantine valtimi bus varoma tik mano jėgos pagalba ir perplauktas Atlantas iš rytų į vakarus, iš Gibraltaro į Floridą, iš Europos žemyno į Š. Amerikos žemyną! Jokios palydos, jokios kompanijos, tik aš ir nesibaigiantis horizontas, šmėžuojantis per vandenyno bangas.
Šiai dienai šį konkretų maršrutą yra perplaukę tik du vyrukai per mūsų pasaulio istoriją. Įveikęs 8 500 kilometrų, tapsiu trečiuoju žmogumi tai padariusiu, o jei nesustosiu nei Kanarų ar Karibų salose ir perplauksiu distanciją greičiau nei per 111 dienų, pagerinsiu pasaulio rekordą: Greičiausias plaukimas irklinę valtimi nuo Europos žemyno iki Š. Amerikos žemyno.
Taip pat užfiksuosiu ir Lietuvos rekordą: Tolimiausia kelionė irkline valtimi bei tapsiu pirmuoju lietuviu, perplaukusiu Atlantą irklais. 
Kad ir kaip skamba kelionė su daug titulų, tačiau pasiruošimas jai bus kruvinas pragaras. Tai yra visiškai kita, ką teko apkeliauti ir patirti per praėjusias 9 keliones. Atlantas neatleidžia klaidų ar silpno pasiruošimo, tai vieta, kur nėra pasitraukimo, kur turi atiduoti paskutinį prakaito ir kraujo lašą, kad išsikapanotum gyvas. Tai kelionė, pareikalausianti iš manęs tiek fizinių jėgų, tiek žinių ir psichologinio pasiruošimo. Tai nėra žmogus prieš gamtą, tai žmogus su gamta ir arba man leis Neptūnas praplaukti saugiai arba teks draskytis dėl savo kelio į neatrastą žemyną.
Kelionės startas numatomas šių metų lapkričio mėnesio pabaigoje, o finišas 2023-ųjų metų vasario-kovo mėnesiais, kas bendrai reiškia, kad kelionė neturėtų viršyti 120 dienų.
Mano pasiruošimą galėsite stebėti per socialinius tinklus arba gyvai Kauno, Kuršių mariose ir Baltijos jūroje ar sporto salėje. Taip pat, kiekvienas jūsų galėsite prisidėti prie kelionės biudžeto, o atsidėkodamas, jūsų vardą ir pavardės pirmąją raidę užrašysiu ant savo mylimos valties. Taip, kaip ir dariau Dunojaus kelionės metu.
Projekto finišą vainikuos dokumentinis filmas Lietuvos kino teatruose, o premjeros startas 2024-ųjų metų sausio mėnesį @forumcinemas kino teatruose!
Bet iki filmo dar labai daug laiko nutekės, per kurį pamatysite laaabai daug turinio, tad kviečiu įsitraukti, žiūrėti, kartu perplaukti ATLANTĄ IR TAPTI ISTORIJOS DALIMI!!!
LET’S GO!!!

Kelionei galite prisidėti keliai būdais:
►https://www.patreon.com/m/ValujaviciusAurimas
Arba per jūsų mėgstamas platformas
►Swedbank: LT157300010162332778 VŠĮ VALUJAVIČIAUS KELIONĖS
►Paypal https://www.paypal.me/Valujavicius 
►Revolut https://pay.revolut.com/aurimarwzz
Greitu metu bus paleistas ir naujas Merchas🙌

Mane rasi:
Facebook https://www.facebook.com/KeliautojasAV/ 
Instagram https://www.instagram.com/aurimas.keliautojas/
Youtube https://www.youtube.com/c/AurimasValujavicius

Ačiū!❤️